Opt linii de autobuz vor fi deviate duminică în București pentru "Legal Half-Marathon 2024"/ Care sunt rutele restricționate
Traseele a opt linii de autobuz, respectiv 104, 116, 117, 123, 133, 312, 313, 323, vor fi deviate duminică, între orele 7:00-14:00, la dispoziţia Brigăzii Rutiere de Poliţie, pentru desfăşurarea evenimentului sportiv "Legal Half-Marathon 2024", a anunţat, vineri, Asociaţia de Dezvoltare Intercomunitară pentru Transport Public Bucureşti – Ilfov (TPBI), transmite Agerpres.
Traficul rutier este restricţionat pe Bd. Unirii (între Piaţa Unirii – fără afectarea circulaţiei în rond – şi Piaţa Alba Iulia), Bd. Mircea Vodă (între Str. Sfânta Vineri şi Bd. Mărăşeşti) şi Bd. Decebal (între Piaţa Alba Iulia şi Str. Dristorului – fără afectarea circulaţiei pe relaţia Str. Dristorului – Str. Delea Nouă).
Astfel, linia 104 va funcţiona pe traseul de bază între terminalul "Cora Pantelimon" şi intersecţia Bd. Decebal/ Str. Dristorului, apoi pe un traseu modificat pe ambele sensuri pe Str. Dristorului, Şos. Mihai Bravu, Calea Dudeşti, Bd. Octavian Goga, prin Pasajul Mărăşeşti, Bd. Mărăşeşti, Bd. Dimitrie Cantemir, Piaţa Unirii, apoi traseul actual.
Linia 116 va funcţiona pe traseul de bază între terminalul "CFR Progresul" şi intersecţia Bd. Dimitrie Cantemir/ Bd. Unirii, apoi pe Bd. I.C. Brătianu, Bd. Corneliu Coposu, Str. Sf. Vineri, Bd. Mircea Vodă, Bd. Corneliu Coposu, până la staţia "Piaţa Sfânta Vineri". Sensul opus nu va fi modificat.
De asemenea, linia 117 va funcţiona între terminalul "Cartier Confort Urban" şi Piaţa Unirii, apoi pe un traseu modificat pe Bd. I.C. Brătianu, Bd. Corneliu Coposu, Str. Sf. Vineri, Bd. Mircea Vodă, Bd. Corneliu Coposu, până la staţia "Piaţa Sfânta Vineri". Sensul opus nu va fi modificat.
În ceea ce priveşte linia 123, aceasta va funcţiona pe traseul de bază între terminalul "C.E.T. Sud Vitan" şi intersecţia Calea Vitan/ Bd. Octavian Goga, apoi pe un traseu modificat pe ambele sensuri pe Bd. Octavian Goga, prin Pasajul Mărăşeşti, Bd. Mărăşeşti, Bd. Dimitrie Cantemir, Piaţa Unirii, apoi traseul actual, iar linia 133, pe traseul de bază între terminalul "Gara Basarab" şi intersecţia Str. Traian/ Calea Călăraşi, apoi pe un traseu modificat pe ambele sensuri pe Calea Călăraşi, Str. Delea Nouă, Str. Dristorului, Şos. Mihai Bravu, Calea Dudeşti, Bd. Octavian Goga, Str. Nerva Traian, apoi traseul actual.
Potrivit asociaţiei, linia 312 va funcţiona pe traseul de bază între terminalul "Platforma Comercială Arcade Berceni" şi intersecţia Splaiul Unirii/ Bd. Mărăşeşti, apoi pe Bd. Mărăşeşti, Bd. Dimitrie Cantemir, Bd. I.C. Brătianu, Str. Halelor, Piaţa Unirii, cu întoarcere pe Splaiul Unirii, apoi traseul actual. Sensul opus nu va fi modificat.
Linia 313 va funcţiona pe traseul de bază între terminalul "Piaţa de Gros" şi intersecţia Bd. Dimitrie Cantemir/ Bd. Unirii, apoi pe pe Bd. I.C. Brătianu, Bd. Corneliu Coposu, Str. Sf. Vineri, Bd. Mircea Vodă, Bd. Corneliu Coposu, până la staţia "Piaţa Sfânta Vineri". Sensul opus nu va fi modificat.
Linia 323 va funcţiona pe traseul de bază între terminalul "Zeţarilor" şi intersecţia Bd. Mircea Vodă/ Bd. Mărăşeşti, apoi pe Bd. Mărăşeşti, Bd. Dimitrie Cantemir, Str. Halelor, Piaţa Unirii, cu întoarcere pe Bd. Dimitrie Cantemir, Bd. Mărăşeşti, Bd. Mircea Vodă, apoi traseul actual.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank